jkorsvik/nowiki_second_scrape_merged huggingface dataset:
Josefvatn

Josefvatn er en bygd i Balsfjord kommune i Troms. Balsfjords kommunesenter Storsteinnes ligger omtrent ti kilometer sør for Josefvatn, som ligger høyt oppe, rundt innsjøen med samme navn. Det bor omtrent 60-70 personer rundt Josefvatnet. Utsikten består for det meste av fjell og skoger. Bygda har et skihus og et bygdehus, men tidligere har det vært butikk på stedet.
Särna gammelkyrka

Särna gammelkyrka (Særna stavkirke)  er en tidligere kirke i Särna i Älvdalens kommun som nå benyttes til kirkemuseum og bare er i bruk som sognekirke om sommeren. Kirken ligger sentralt i Särna, men i tårnet, som er sponkledd, henger det nå bare en helt liten klokke.
Det var en lang prosess å få bygget kirken, da man ikke så seg råd til det. Området var i 1644 blitt fristilt fra Norge da Älvdalskapellanen Daniel Buskovius, som hadde fått i oppdrag av dronning Kristina å legge området under Sveriges krone, gjorde det ved å holde gudstjeneste og dåp i Särna. Tidligere hadde bygden hørt til Elverum prestegjeld. På den tiden bodde det hundre personer i hele dette veldige skogsområdet.
Sognet hadde fått kyrkoherde i 1651, men først da Karl XI i 1684 innvilget sognet tre års skattefrihet, kom arbeidet i gang 9. juni. Tømmermenn fra Mora og Våmhus fullførte veggene på tre dager, så tok lokale folk over, og 27. juni 1684 kunne kirken innvies. Etter innvielsen gikk det tregere med byggingen, først i 1697 var kirken fullt ut ferdig.
I 1766 ble kirken utvidet med nytt sakristi og nytt kor. I 1843 ble kirken hvitmalt innvendig og veggmaleriene fra 1771 ble overmalt. Da fikk den også de godt bevarte apostelmaleriene på galleribrystningen. I 1856 ble taket herjet av brann. Selv om det ble gjort nødvendige reparasjoner, begynte man å alvor å diskutere ny kirke. Den nye Särna kirke stod ferdig i 1879. Derfor valgte man å auksjonere bort inventaret i kirken i 1881, men kirken fant ingen kjøper, men sto til forfall i mange år.
Først i 1953 ble den vedtatt restaurert, et arbeid som ble påbegynt 29. juni samme år. 12. september 1953 besøkte Gustav VI Adolf den gamle kirken og sa seg fornøyd med det som var gjort. Nå brukes den til gudstjenester hver søndag om sommeren. I år 2000 kom et helgenbilde av Martin av Tours fra middelalderen, som i 1880 havnet på Historiska museet, tilbake til kirken. Kirken har også en noe ødelagt skulptur av Olav den hellige.


== Eksterne lenker ==
(en) Särna gammelkyrka – kategori av bilder, video eller lyd på Commons 
Särna gammelkyrka - informasjon og bilde
En mer utførlig historie og interiørbilder
Air India Flight 101

Air India Flight 101 var en internasjonal passasjerflyvning mellom Beirut, Libanon og Genève-Cointrin-flyplassen i Sveits operert av Air India. 24. januar 1966 styrtet flyet som opererte ruten, en Boeing 707, i Mont Blanc i Frankrike. Årsaken var en misforstått dialog mellom radar-kontrollen og piloten. Alle 117 personer ombord omkom. 


== Ulykken ==
Air India Flight 101 var underveis fra Beirut internasjonale lufthavn til Genève-Cointrin-flyplassen i Sveits, og ble operert av en Boeing 707-437, registrert VT-DMN med navn Kanchenjunga. Etter at flyet forlot Bombay hadde det stoppet i Delhi og Beirut, og var på vei til mellomlanding i Geneve før endelig bestemmelsessted London. I en høyde av 19 000 fot ble flyet bedt om å gå ned for landing på Genève internasjonale lufthavn etter at flyet hadde passert Mont Blanc. Flygeren trodde at han hadde passert Mont Blanc, og begynte å redusere høyden; hvoretter han fløy inn i fjellveggen i nærheten av Rochers de la Tournette, på en høyde av 4 750 m. Alle 106 passasjerer og mannskapet på elleve omkom.


== Referanser ==
Armenias herrelandslag i ishockey

Armenias herrelandslag i ishockey representerer Armenia i ishockey.
Armenia debuterte i D-VM på Island i 2004 og tapte samtlige av sine kamper, mot Irland, hjemmenasjonen Island, Mexico og Tyrkia. Laget scoret totalt 2 mål og slapp inn hele 73 mål. Lagets første målscore var ved Dmitri Khachatryan og ble scoret i den første kampen mot Irland, der Khachatryan overraskende tok ledelsen med 1-0 til Armenia. Kampen endte 1-15.
Året etter, i D-VM i Mexico 2005, ble Armenia enda en gang sist, med tap mot Sør-Afrika, Irland, Luxembourg og mot hjemmenasjonen Mexico. Laget scoret totalt 5 mål og slapp inn hele 142 mål! Det største tapet kom mot vertsnasjonen Mexico med hele 48-0.
I 2006, i D-VM på Island, kom Armenias hittil største fremgang. To kamper ble vunnet mot Irland, der de vant 6-0 og mot Luxembourg med 10-6. De tapte også to kamper, mot Tyrkia og mot vertsnasjonen Island. Laget gjorde totalt 23 mål og slapp inn 19.
I 2007 fikk man ikke nok spillere til å delta i D-VM, så de måtte spille kvalifisering til konkurransen i 2008. Her spilte de mot Bosnia-Hercegovina og Hellas i Sarajevo, Bosnia. De mislyktes, og tapte 8-5 mot Hellas, og 18-1 mot Bosnia. Laget ble i tillegg diskvalifisert på grunn av juks med pass/nasjon. Dermed ble resultatene satt til 5-0 tap i begge kampene.
Armenia ligger i 2008 ranket som nummer 48 (sisteplass) på IIHFs verdensranking.


== VM-turneringer ==
2004 – D-VM i Island – sist (45.-plass), 4 kamper, 0 seiere, 0 uavgjorte, 4 tap, målforskjell: 3 – 73, 0 poeng.
2005 – D-VM i Mexico – sist (45.-plass), 4 kamper, 0 seiere, 0 uavgjorte, 4 tap, målforskjell: 5 – 142, 0 poeng.
2006 – D-VM i Island – nr 3 (43.-plass), 4 kamper, 2 seiere, 0 uavgjorte, 2 tap, målforskjell: 23 – 19, 4 poäng.
2007 – D-VM i Irland – deltok ikke.
2008 – kvalifisering til D-VM i Luxembourg – diskvalifisert


== VM-statistikk ==


=== 2004-2006 ===


=== 2007- ===


== Eksterne lenker ==
National Teams of ice Hockey
Vannfotavtrykk

Vannfotavtrykk (eller vannspor som også brukes som begrep) er et mål på hvor mye vann som forbrukes av en person, nasjon eller bedrift ved å se på vannforbruket i produksjonen av de varer og tjenester som konsumeres. Konseptene vannfotavtrykk og virtuelt vann er nær beslektet.
Vannfotavtrykk for personer bestemmes i stor grad av personens livsstil og forbruk. Forbruket av kjøtt- og meieriprodukter er her en viktig faktor.
Vannfotavtrykk for nasjoner blir definert som det vannvolumet som trengs for produksjonen av de varer og tjenester som konsumeres av nasjonens innbyggere. Vannfotavtrykket til en nasjon kan deles i to, avhengig av hvor vannforbruket har funnet sted. Det interne vannfotavtrykket er den vannmengden som forbrukes av nasjonale vannressurser, mens det eksterne vannfotavtrykket er den vannmengden som forbrukes i andre land for å produsere de varene og tjenestene som importnasjonen konsumerer. De fire viktigste faktorene som bestemmer en nasjons vannfotavtrykk er
Forbruk (mengde) – sterkt knyttet til BNP
Forbruk (type) – eksempelvis høyt eller lavt forbruk av kjøtt
Klima – vekst forhold
Jordbrukspraksis – grad av effektiv bruk av vannNorges vannfotavtrykk er anslått til 1467 m³/år/innbygger (61 % av dette i andre land), og på verdensbasis om lag 1243 m³/år/innbygger.Vannfotavtrykk blir gjerne målt i blått, grønt og grått vann.
Blått vann – forbruk av overflatevann og grunnvann
Grønt vann – forbruk av markvann
Grått vann – vann som er blitt forurenset som følge av produksjonen av varen/tjenestenEksempler på vannforbruk per produsert vare (referansen er her, hvis ikke annet er gitt)

En kopp kaffe - 140 liter
En kopp te - 30-40 liter
En kg oksekjøtt – 15500 liter
En kg kyllingkjøtt – 3900 liter
Et eple – 70 liter
En kg bygg (korn)- 1300 liter
1/4 liter øl – 75 liter (mesteparten til produksjon av korn)
En kg ost – 5000 liter
Et egg – 200 liter
En liter melk – 1000 liter
Et ark (A4) – 10 liter
Genser i bomull – 2700 liter


== Referanser ==


== Eksterne lenker ==
www.globalis.no
www.waterfootprint.org
Thomas H. Ince

Thomas Harper Ince (1882–1924) var en amerikansk stumfilmskuespiller, regissør, manusforfatter og produsent av mer enn 100 filmer og eier av flere filmstudioer. Hans manus The Italian, som kom ut i 1915, blir fremdeles bevart av USAs nasjonale filmregister sammen med manuset hans til filmen Civilization fra 1916.Ince er også kjent for sin tidlige død i 1924 mens han var ombord på yachten til avisutgiveren William Randolph Hearst. Den offisielle historien er at han døde av hjerteproblemer, men Hollywood-ryktene ville ha det til at han hadde blitt skutt av Hearst mens de kranglet om skuespillerinnen Marion Davies.


== Filmer i utvalg ==


=== Produsent ===
1921 – Viet uten prest (Lying Lips)


== Referanser ==


== Eksterne lenker ==
(en) Thomas H. Ince på Internet Movie Database 
(sv) Thomas H. Ince i Svensk Filmdatabas 
(da) Thomas H. Ince på Filmdatabasen 
(fr) Thomas H. Ince på Allociné 
(en) Thomas H. Ince på AllMovie 
(en) Thomas H. Ince hos The Movie Database 
(en) Thomas H. Ince hos Internet Broadway Database 
(en) Thomas H. Ince hos Internet Broadway Database
G.M. Anderson

Gilbert M. «Broncho Billy» Anderson (født Max Aaronson 21. mars 1880 i Little Rock i Arkansas, død 20. januar 1971 i Los Angeles i California) var en amerikansk skuespiller, manusforfatter, filmregissør og filmprodusent av jødisk herkomst, som er mest kjent for å være den første cowboystjernen innen Westernfilmer. 


== Liv og virke ==


=== Bakgrunn ===
Han var sjette barn av Henry og Esther (Ash) Aronson, begge fra New York. Familien var jødisk, farens foreldre var emigrert til USA fra Preussen og moren fra Russland. Familien flyttet til Pine Bluff da hanm var tre år gammel. Han bodde der til han var åtte, og så flyttet familien til St. Louis.


=== Karriere ===
Da han var 18 flyttet han til New York City og opptrådte i vaudeville og på teater, og virket samtidig som modell og avisselger I 1903 møtte han Edwin S. Porter, som gav han jobber som skuespiller og skriptmedarbeider.Anderson debuterte som filmskuespiller i filmene The Messenger Boy's Mistake og The Great Train Robbery i 1903. I 1907 grunnla han sammen med George Kirke Spoor deres eget filmstudio som de kalte Essanay Studios som ble ett av de dominerende filmselskapene på begynnelsen av 1900-tallet. Anderson spilte inn over 300 kortfilmer for dette studioet og han fikk en enorm popularitet. 
I 1916 var Anderson lei skuespilleryrket og han solgte sitt eierskap i Essanay Studios og pensjonerte seg fra skuespillyrket. Han returnerte til New York og kjøpte Longacre Theatre og produserte skuespill for dem men uten noen varig suksess. Han gjorde et kort comeback som produsent med en rekke kortfilmer i 1918 og 1919. Men flere konflikter med i studioet førte til at han trakk seg tilbake igjen som skuespiller og produsent etter 1920. 
Anderson ble æret i 1998 med bildet av ham på et amerikansk frimerke. I 2002 ble han innsatt i Western Performers Hall of Fame ved National Cowboy & Western Heritage Museum i Oklahoma. Anderson ble også tildelt en stjerne på Hollywood Walk of Fame ved 1651 Vine Street i Hollywood.

		


== Referanser ==


== Eksterne lenker ==
(en) G.M. Anderson på Internet Movie Database 
(sv) G.M. Anderson i Svensk Filmdatabas 
(da) G.M. Anderson på Filmdatabasen 
(da) G.M. Anderson på Filmdatabasen 
(fr) G.M. Anderson på Allociné 
(en) G.M. Anderson på AllMovie 
(en) G.M. Anderson hos The Movie Database 
(en) G.M. Anderson hos Internet Broadway Database
Adam Baldwin

Adam Baldwin (født 27. februar 1962 i Winnetka i Illinois) er en amerikansk skuespiller. Han er mest kjent for sin rolle som Animal Mother i Stanley Kubricks film Full Metal Jacket som kom ut i 1987. Han har også etablert en kultstatus som Jayne Cobb i serien Firefly og med filmen Serenity fra 2005. Han spilte også NSA-agent John Casey i NBC sin TV-serie Chuck, som gikk fra 2007 - 2012.
Adam Baldwin debuterte som skuespiller i filmene My Bodyguard og Ordinary People i 1980. Han har siden den gang spilt i over 30 filmer og opptrådt i 26 TV-serier.


== Referanser ==


== Eksterne lenker ==
(en) Adam Baldwin på Internet Movie Database 
(sv) Adam Baldwin i Svensk Filmdatabas 
(da) Adam Baldwin på Filmdatabasen 
(da) Adam Baldwin på Scope 
(fr) Adam Baldwin på Allociné 
(en) Adam Baldwin på AllMovie 
(en) Adam Baldwin hos Rotten Tomatoes 
(en) Adam Baldwin hos TV Guide 
(en) Adam Baldwin hos The Movie Database
Australias herrelandslag i ishockey

Australias herrelandslag i ishockey representerer Australia i ishockey. 
Den første kampen ble spilt den 20. februar 1960 i Squaw Valley, California, USA under de olympiske vinterlekene i 1960, der de tapte 1-18 mot Tsjekkoslovakia.


== VM-turneringer ==
2000 – D-VM i Island – nr. 3, 4 kamper, 2 seiere, 0 uavgjorte, 2 tap, målforskjell: 23 – 16, 4 poeng.
2001 – C-VM i Spania – nr. 3, 5 kamper, 3 seiere, 0 uavgjorte, 2 tap, målforskjell: 40 – 23, 6 poeng.
2002 – C-VM i Sør-Afrika – nr. 4, 5 kamper, 2 seiere, 0 uavgjorte, 3 tap, målforskjell: 32 – 39, 4 poeng.
2003 – C-VM i Sør-Korea – nr. 4, 5 kamper, 2 seiere, 0 uavgjorte, 3 tap, målforskjell: 25 – 26, 4 poeng.
2004 – C-VM i Spania – nr. 3, 5 kamper, 3 seiere, 1 uavgjorte, 1 tap, målforskjell: 40 – 18, 7 poeng.
2005 – C-VM i Kroatia – nr. 2, 5 kamper, 4 seiere, 0 uavgjorte, 1 tap, målforskjell: 34 – 5, 8 poeng.
2006 – C-VM i New Zealand – nr. 3, 5 kamper, 3 seiere, 1 uavgjorte, 1 tap, målforskjell: 27 – 14, 7 poeng.
2007 – C-VM i Sør-Korea – nr. 2, 4 kamper, 3 seiere, 1 tap, målforskjell: 25 – 11, 9 poeng.
2008 – C-VM i Australia – nr. 1, 5 kamper, 5 seiere, målforskjell: 20 – 6 , 15 poeng.


== VM-statistikk ==


=== 1992-2006 ===


=== 2007- ===


== Referanser ==
Orgelbøye

En orgelbøye er en lydbøye som legges ut i havet for å varsle sjøfarende om båer og grunner, slik at de kan unngå grunnstøtninger.


== Konstruksjon ==
Orgelbøyen er konstruert slik at luft suges inn i bøyen når havet løfter bøyen. Når bøyen dukker ned i vannet igjen, trykkes lufta sammen og en stor fløyte gir fra seg en ulende lyd. Noen orgelbøyer var utstyrt med lys i tillegg til lydmekanismen.


== Eksempel ==
Rakkestuten var en orgelbøye.


== Andre typer lydbøyer ==
Før i tiden brukte man ofte lydbøyer, disse varslet om det blåste opp til uvær, man hørte da på fløytens lengde om den var kort eller lang, på den måten kunne folk på land ha en viss peil på hvordan bølgehøyden var. Det har blitt benyttet to typer lydbøyer i norske farvann; klokkebøyer og orgelbøyer. Klokkebøyer har – som betegnelsen tilsier – en klokke fastmontert på toppen. Når havet beveger klokkebøyen, slår en løsthengende hammer mot klokka. Både orgelbøyer og klokkebøyer brukes som sjømerke eller i noen tilfeller fortøyning.
Belgias herrelandslag i ishockey

Belgias herrelandslag i ishockey representerer Belgia i ishockey for herrer.  
Den første kampen ble spilt den 10. januar 1910, i EM i 1910 i Montreux, der man vant 2–0 mot Sveits.Tidligere tilhørte Belgia europaeliten, og vant blant annet EM i 1913, men etter 2. verdenskrig har Belgia holdt seg i de lavere divisjoneneholde.


== Meritter ==
EM-gull: 1 (1913)
EM-sølv: 1 (1927)
EM-bronse: 2 (1910 og1911)


== Se også ==
National league


== Referanser ==
Indiefolk

Indiefolk er en musikksjanger som ble kjent på 1990-tallet da låtskrivere innen indierocken begynte å vise stor innflytelse fra folkemusikkscenen fra 50, 60 og tidlig 70-tall. Et par tidligere artister er Beck, Elliott Smith og Lou Barlow. Denne sjangeren er ofte tilknyttet til andre, som freak folk, psych folk, baroque pop og New Weird America. Denne sjangeren har vokst jevnt i popularitet, med band som Fleet Foxes, Beirut og Bon Iver. Det får også hjelp fra festivaler som Bonnaroo og Coachella. Andre merkbare band inkluderer The Dodos, Iron and Wine, Manel, Mount Eerie, Bright Eyes, Vetiver, Music for Dead Birds, Leslie Feist, Damien Rice, Okkervil River, Devendra Banhart, Andrew Bird, Kings of Convenience, DeVotchKa, Cat Power, Hayden, Sufjan Stevens, José González, Robert Francis, Blitzen Trapper, Bishop Allen, M. Ward, Mumford & Sons and Noah and the Whale.


== Referanser ==
Adjágas (album)

Adjágas er Adjágas' debutalbum som ble utgitt i 2005. På plata blander bandet samisk joik med elementer fra folkemusikk
og instrumenter.


== Sporliste ==
«Lihkulaš»
«Dolgemátki»
«Mun ja Mun»
«Rievdadeapmi»
«Guorus Fatnasat»
«Siivu»
«Ozan»
«Lavvu Vuovddis»
«Šuvvi Ijat»


== Referanser ==


== Eksterne lenker ==
(en) Adjágas på Discogs 
(en) Adjágas på MusicBrainz
Remington Model 700

Remington Model 700 er en serie av repetergeværer, produsert av den amerikanske våpenprodusenten Remington Arms. 
Alle er basert på samme sylinderlås, og blir som regel levert med innvendig magasin for tre, fire eller fem patroner, og noen modeller har hengslet underbeslag. Model 700 blir levert med et stort antall forskjellige konfigurasjoner, og både stokk, løp og kaliber varierer mye.
Våpenet er designet for storstilt masseproduksjon, men har til tross for dette opparbeidet seg et rykte for høy grad av pålitelighet.


== Model 7 ==
Remington Model 7 (også kalt Remington Model Seven) har glidekasse basert på Model 700, men glidekassen er bare omtrent halvparten så lang.


== Referanser ==


== Eksterne lenker ==
(en) Remington 700 – kategori av bilder, video eller lyd på Commons 
(en) Remington 700 – galleri av bilder, video eller lyd på Commons
Vitenskapsåret 1889

Vitenskapsåret 1889 er en oversikt over hendelser, prisvinnere, fødte og avdøde personer med tilknytning til vitenskap i 1889.


== Hendelser ==
6. mai – Exposition Universelle 1889 åpner i Paris til 100-årsminne for den franske revolusjon. Hovedattraksjonen er Eiffeltårnet.
Japanen Shibasaburo Kitasato isolerer stivkrampebakterien.


== Prisvinnere ==
Bigsbymedaljen: Jethro Justinian Harris Teall, britisk geolog.
Copleymedaljen: George Salmon, irsk matematiker og prest.
Davymedaljen: William Henry Perkin, britisk kjemiker.
Lyellmedaljen: William Boyd Dawkins, britisk geolog, paleontolog og arkeolog.
Murchisonmedaljen: James Geikie, britisk geolog.
Wollastonmedaljen: Thomas George Bonney, britisk geolog.


== Fødsler ==
17. januar – Ralph H. Fowler, britisk fysiker og astronom (død 1944).
21. april – Paul Karrer, sveitsisk organisk kjemiker, nobelprisvinner 1937 (død 1971).
18. mai – Thomas Midgley, amerikansk kjemiker og oppfinner (død 1944)
4. juni – Beno Gutenberg, tysk seismolog (død 1960).
18. juli – Axel Boëthius, svensk arkeolog (død 1969).
1. august – Walter Gerlach, tysk fysiker (død 1979).
7. august – Léon Brillouin, fransk fysiker (død 1969).
20. november – Edwin Hubble, amerikansk astronom (død 1953).
21. desember – Sewall Wright, amerikansk genetiker (død 1988).


== Dødsfall ==
8. mars – John Ericsson, svenskamerikansk ingeniør og oppfinner (født 1803)
16. mars – Ernst Wilhelm Leberecht Tempel, tysk astronom (født 1821)
20. juli – Miles Joseph Berkeley, britisk botaniker (født 1803)
29. juli – Charles Spence Bate, britisk zoolog og tannlege (født 1819)
11. oktober – James Joule, britisk fysiker og brygger (født 1818)


== Referanser ==
Vitenskapsåret 1888

Vitenskapsåret 1888 er en oversikt over hendelser, prisvinnere, fødte og avdøde personer med tilknytning til vitenskap i 1888.


== Hendelser ==
3. januar – Lick Observatory ved University of California innvier et refraktorteleskop med 91 cm diameter.
27. januar – National Geographic Society grunnlegges i Washington, D.C. av Gardiner Greene Hubbard.
4. september – George Eastman registrerer varemerket Kodak og får patent for et kamera med rullefilm.
Observatoriet i Nice, Frankrike, innvier ett 76 cm refraktorteleskop.
Metylisocyanat oppdages.
Henry Louis Le Chatelier slår fast at et kjemisk system som settes ut av sin likevekt, strever etter å gjenopprette likevekten.
American Mathematical Society grunnlegges av Thomas Fiske.
Hilberts basisteorem bevises av David Hilbert.
Emile Roux og Alexandre Yersin isolerer difteritoksinet.
Fem år etter Krakataus vulkanutbrudd kommer jordatomsfærens temperatur tilbake til den normale.
Martinotticellerna beskrives av Giovanni Martinotti.
Heinrich Hertz oppdager radiobølgene.
Grammofonen patenteres av Emile Berliner.
Nikola Tesla patenterer asynkronmotoren.
Kulepennen oppfinnes av John Loud.
John Boyd Dunlop oppfinner hjulet med oppblåst slange.
Linnean Medal blir etablert


== Prisvinnere ==
Copleymedaljen: Thomas Henry Huxley, britisk biolog.
Davymedaljen: William Crookes, britisk kjemiker og fysiker.
Linnean Medal: Joseph Dalton Hooker og Richard Owen
Rumfordmedaljen: Pietro Tacchini, italiensk astronom.
Wollastonmedaljen: Henry Benedict Medlicott, britisk geolog.


== Fødsler ==


== Dødsfall ==


== Referanser ==
Plan B

For gratismagasinet, se PlanB.Plan B er en puertorikansk reggaetonduo. Den utgjøres av Chencho (Orlando Javier Valle Vega) og Maldy (Edwin Vázquez Vega). De ga ut sitt første album i 2002.
Duoen er kjent for låter som «Si no le contesto» og «Es un secreto».


== Diskografi ==


=== Studioalbum ===
2002 – El Mundo Del Plan B: Los que La Montan
2010 – House of Pleasure


== Eksterne lenker ==
(en) Plan B (duo) – kategori av bilder, video eller lyd på Commons 
(en) Plan B på Discogs 
(en) Plan B på Discogs 
(en) Plan B på Discogs 
(en) Plan B på MusicBrainz 
(en) Plan B på Spotify 
(en) Plan B på AllMusic 
Plan B på Twitter 
Plan B på Facebook 
Plan B på Instagram 
Plan B på YouTube
Isao Takahata

Isao Takahata (født 29. oktober 1935 i Ise, død 5. april 2018 i Tokyo) var en japansk animeskaper. Han hadde et langt samarbeid med Hayao Miyazaki, og hadde en ledende stilling i det japanske animasjonsfilmstudioet Studio Ghibli, som de to startet i 1985. Hans mest kjente filmer som regissør inkluderer Ildfluens grav, Hōhokekyo Tonari no Yamada-kun, Fortellingen om prinsesse Kaguya og Pom Poko. Ildfluens grav handler om to foreldreløse barn under andre verdenskrig og regnes som en av de aller beste krigsfilmene laget noensinne.


== Utvalgt filmografi ==


=== Som regissør ===
1988 Ildfluens grav
1991 Dagen i går
1994 Pom Poko
1999 Hōhokekyo Tonari no Yamada-kun
2014 Fortellingen om prinsesse Kaguya


=== Som produsent ===
1984 Nausicaä – Prinsessen fra Vindens Dal
1986 Laputa – himmelslottet


== Referanser ==


== Eksterne lenker ==
(en) Isao Takahata – kategori av bilder, video eller lyd på Commons 
(en) Isao Takahata på Internet Movie Database 
(sv) Isao Takahata i Svensk Filmdatabas 
(da) Isao Takahata på Filmdatabasen 
(da) Isao Takahata på Scope 
(fr) Isao Takahata på Allociné 
(en) Isao Takahata på AllMovie 
(en) Isao Takahata hos The Movie Database 
(en) Takahata information at nausicaa.net
(en) GhibliWorld.com: The Ultimate Ghibli Collection Site
Rosenborg-stil

Rosenborg-stil også kalt Christian IV-stil var en arkitekturstil i Danmark i perioden 1860–1900. Den hører til de stilartene som var fremtredende i Danmark i historismen. Den er en etterligning av den såkalte nederlandske renessansestilen som kong Christian IV hadde stor forkjærlighet for. Stilen ble benyttet på flere av de kjente bygningene han tok initiativ til, bl.annet Børsen og slottene Rosenborg og Frederiksborg. Den kjennetegnes ved fasader i rød blankmur og rik bruk av sandstensinnfatninger rundt vinduer, gesimser, og gavler. Tårnene er ofte åttekantede og avsluttes med et kobberspir. Men i 1800-tallets Rosenborg-stil ble den dyre sandstenen ofte erstattet med billige etterligninger støpt i sement.
Bakgrunnen for den store utbredelsen stilen oppnådde var blant annet den oppmerksomheten den fikk ved arkitekt Ferdinand Meldahls gjenoppføring av Frederiksborg slott etter brannen i 1859. Samme arkitekt foresto også ombyggingen av Frijsenborg slott, som nok må betraktes som det fornemste eksempel på 1800-tallets Rosenborg-stil. Stilen var særlig brukt ved hovedbygninger på herregårder, rådhus og andre offentlige bygninger. I København kan blant annet nevnes det tidligere Kunstindustrimuseum, i dag kjent som H.C. Andersen-slottet ved Tivoli.


== Vesentlige eksponenter for stilen ==
August Klein
Vilhelm Klein
Ferdinand Meldahl
C.V. Nielsen
Philip Smidth